**Cloetta**-konserni on ruotsalainen makeisalan yritys. Se on Pohjoismaiden vanhin suklaavalmistaja ja sillä on merkittävä markkina-asema Suomessa, Ruotsissa, Norjassa, Tanskassa, Alankomaissa ja Italiassa. Vuonna 2018 yritys työllisti 2 458 ihmistä, ja sen tuotteita, esimerkiksi suklaata, purukumia, sokerivalmisteita ja pähkinöitä, myytiin yli 50 maassa. Konserniin kuuluu kahdeksan tuotantolaitosta eri puolilla Eurooppaa. Cloetta on listattu Tukholman pörssissä.

Historia
--------

### 1836–1909

Cloetta-konsernin juuret ulottuvat vuoteen 1836, jolloin Italiassa perustettiin ensimmäinen nykyiseen konserniin kuuluva yritys, Sperlari. Cloetta nimi taas on peräisin sveitsiläiseltä Cloëttan perheeltä, jonka kolme poikaa kiinnostuivat suklaan ja makeisten valmistuksesta. Opiskeltuaan alaa Pariisissa he perustivat Cloëtta-yhtiön Tanskaan vuonna 1862. Hollantiin perustettiin ensimmäinen konsernin brändi, lakritsimerkki Venco, vuonna 1878.*lähde?*

Suomessa Cloettan historia alkaa vuodesta 1899, jolloin Nuchim Bonsdroff laajensi yritystoimintaansa ja perusti Helsingissä sijainneelle karamellitehtaalle sivuliikkeen Turkuun (Helsingfors Nya Karamellfabik Åbo filial). Sivuliike myytiin vuonna 1910 siirtomaatavarakauppias Rudolf Gardbergille, joka antoi tehtaalle nimen Hellas.

Läkerol-pastillin valmistus alkoi Ruotsissa vuonna 1909.*lähde?*

### 1910–1999

Cloettan veljekset muuttivat Ruotsiin ja Svenfeltin perhe osti heiltä Cloettan vuonna 1917.

Cloettan tuotteita alettiin myydä Suomessa vuonna 1998. Tuontia varten Suomeen perustettiin tytäryhtiö Sunco Oy, joka välitti Cloettan suklaapatukoita ja -keksejä suurille tukkureille: Keskolle, Tukolle ja Inex Partnersille.

### 2000–2009

Vuonna 2000 yritys fuusioitui suomalaisen Fazer-konsernin Fazer Makeistoimialan kanssa muodostuen yhteisyrityksen Cloetta Fazer AB:n. Syynä yhdistykseen oli halu vahvistaa asemiaan norjalaistaustaista Marabouta vastaan, joka oli siirtynyt amerikkalaisomistukseen. Yhtiöt olivat jo aiemmin tehneet yhteistyötä Cloetta Fazer Produktion AB -tuotantolaitoksessa, josta Fazer omisti neljänneksen. Suklaatehtaassa tehtiin merkkimakeisia kummallekin omistajalle.

Vuonna 2008 yritys jakaantui takaisin Cloettaksi ja Fazeriksi. Joulukuussa 2008 Cloetta aloitti myyntiyhteistyön makeisyhtiö Pandan kanssa. Sopimuksen mukaan Panda myi ja jakeli Cloettan tuotemerkkejä Suomessa ja vastaavasti Cloetta myi ja jakeli Pandan tuotteita Ruotsissa.

### 2010–

Vuonna 2012 Cloetta ja suomalainen Leaf fuusioituivat. Uuden yhtiön nimeksi tuli Cloetta, mutta yhtiön toimitusjohtajaksi valittiin Leaf-konsernin toimitusjohtaja Bengt Baron ja Leafin omistajilla oli osake-enemmistön, 57,6 prosenttia. Cloettan suurin yksittäinen omistaja oli Malfors Promotor-säätiö, jota Svenfeltin suku hallinnoi. Leafin pääomistajia olivat ruotsalainen pääomasijoittaja Nordic Capital ja pääomasijoittaja CVC.

Kesäkuussa 2013 Leaf Suomi Oy vaihtoi nimekseen Cloetta Suomi Oy.*lähde?*

Heinäkuussa 2015 Cloettan toimitusjohtajana aloitti suomalainen David Nuutinen. Hän oli toiminut pitkään Cloetta Suomen toimitusjohtajana. Cloettan päämarkkinat olivat Ruotsi, Suomi, Italia, Hollanti, Norja ja Tanska, joista tuli noin 85 prosenttia liikevaihdosta ja se oli markkinaykkönen Norjassa (24 % markkinaosuus makeisten myynnistä) ja Ruotsissa (24 %) ja markkinakakkonen neljässä muussa maassa. Suomessa Cloetta oli markkinakakkonen Fazerin jälkeen, Tanskassa Haribon jälkeen ja Hollannissa ja Italiassa Perfettin jälkeen. Konsernin myynnistä 30 prosenttia tuli Ruotsista, 18 prosenttia Suomesta, 13 prosenttia Italiasta ja Hollannista, kuusi prosenttia Tanskasta ja neljä prosenttia Norjasta.

Vuonna 2017 Cloetta osti irtokarkkiyhtiö Candykingin. Candykingillä oli myyntipisteitä seitsemässä maassa yli 8000 vähittäiskaupassa ja se myi niissä irtokarkkeja ja Parrots-brändillä kuivattuja hedelmiä ja pähkinöitä. Candykingillä ei ollut omia tuotantolaitoksia ja sen suurimmat markkina-alueet olivat Ruotsi, Britannia, Norja ja Tanska. Cloetta myi liiketoimintansa Italiassa saksalaisen Katjes-konsernin kansainväliselle tytäryhtiölle. Cloetta Italian tuotemerkkejä olivat Sperlari, Saila, Galatine, Dietor ja Dietorelle ja niitä tehtiin Cremonassa, Gordonassa, Silvi Marinassa ja San Pietro in Casalessa.*lähde?*

Organisaatio
------------

Yhtiön pääkonttori ja päätuotantolaitokset sijaitsevat Ljungsbrossa Ruotsissa, lähellä Linköpingiä. Sillä on 8 tuotantolaitosta viidessä eri maassa; Ruotsin lisäksi Belgiassa, Irlannissa, Hollannissa ja Slovakiassa.

Markkina-alue
-------------

Cloettan tehdas Ljungsbrossa
Vuonna 2013 Cloettan arvioitiin olevan maailman 24. suurin makeisvalmistaja noin 840 miljoonan Yhdysvaltain dollarin liikevaihdolla.

Tuotteet
--------

Vanha Läkerol-pakkaus
Cloetta on valmistanut lukuisia tunnettuja tuotteita, kuten Guldnougat'ta (valmistus alkoi vuonna 1913), Kexchokladia (1938), Mums-mumsia, Ploppia, Centeriä ja Hopea Toffeeta (alun perin Hellaksen ja Leafin valmistama).*lähde?*

Cloetta omistaa myös luonnonmukaisuudella ja terveellisellä mielikuvalla markkinoivan Parrots-tuotemerkin sekä luonnonmukaisuutta korostavat Godisfavoriter- ja Natursnacks-ketjut.

### Tuotemerkit

Cloettan tuotemerkkejä eri maissa:

* Hollanti: Red Band, Venco, Sportlife, Xylifresh ja King
* Norja: Läkerol, Malaco, Ahlgrens Bilar ja Pops
* Ruotsi: Läkerol, Malaco, Ahlgrens bilar, Kexchoklad, Polly, Center, Juleskum, Plopp ja Sportlunch
* Suomi: Jenkki (1951), Läkerol, Sisu (1928), Mynthon, Malaco ja Tupla
* Tanska: Läkerol, Malaco, Center, Juleskum, Evers ja Lakrisal.

Tuotantolaitokset
-----------------

Cloetta-konsernilla on tuotantolaitoksia eri puolilla Eurooppaa:

* Ruotsi: Helsingborg, Ljungsbro (tekee muun muassa Tupla-suklaapatukat)
* Hollanti: Roosendaal, Sneek (tekee muun muassa Jenkki-purukumit)
* Irlanti: Dublin
* Slovakia: Levice
* Belgia: Turnhout

Katso myös
----------

* Cloetta Fazer
* Cloetta Suomi

Lähteet
-------

1. ↑  About Cloetta Cloetta. Viitattu 18.3.2014. (englanniksi)
2. ↑  Group Management *www.cloetta.com*.  Arkistoitu 7.6.2019. Viitattu 26.6.2019. (englanniksi)
3. ↑  Board of Directors *www.cloetta.com*.  Arkistoitu 7.6.2019. Viitattu 26.6.2019. (englanniksi)
4. 1 2 3 4 5 6  Cloetta Annual Report 2018  2019. Cloetta.  Arkistoitu 26.6.2019. Viitattu 26.6.2019.
5. 1 2  Heidi Lehmuskumpu: Panda ja Cloetta aloittavat myyntiyhteistyön *Kauppalehti*. Viitattu 25.6.2019.
6. 1 2  Cloetta in brief Cloetta. Viitattu 18.8.2016.
7. ↑  Tietoa Cloetta-konsernista Cloetta.  Arkistoitu 14.8.2016. Viitattu 18.8.2016.
8. 1 2  Koonnut Pekka Virolainen: Makeissuku ei osaa päättää *Arvopaperi*. Viitattu 25.6.2019. [vanhentunut linkki]
9. ↑  Ilkka Sinervä: Cloetta aloitti vauhdilla Suomessa *Kauppalehti*. Viitattu 25.6.2019.
10. ↑  Fazer aikoo ostaa Cloetta Fazerin *Arvopaperi*. Viitattu 25.6.2019.
11. ↑  Auli Mauno: Cloetta Suomeen ensi keväänä *Kauppalehti*. Viitattu 25.6.2019.
12. ↑  Eeva Ahotupa: Cloetta Fazer jakautuu *Arvopaperi*. Viitattu 25.6.2019.
13. ↑  Leaf sulkee Auran makeistehtaan ensi vuoden alussa  16.5.2012. Nelosen Uutiset.  Arkistoitu 23.8.2016. Viitattu 25.6.2019.
14. ↑  Jari Saario: Cloetta otti suomalaisen Sisun *Kauppalehti*. Viitattu 25.6.2019.
15. ↑  Auli Mauno: Ruotsalainen makeisyhtiö Cloetta saa suomalaisen toimitusjohtajan *Kauppalehti*. Viitattu 25.6.2019.
16. ↑  Mirko Hurmerinta: Cloetta sopii karhusalkkuun *Arvopaperi*. Viitattu 25.6.2019. [vanhentunut linkki]
17. 1 2  Cloetta annual report 2015 Cloetta.  Arkistoitu 10.6.2016. Viitattu 18.8.2016. (englanniksi)
18. ↑  34 miljoonan euron karkkikauppa: Candyking sai uuden omistajan *Taloussanomat, Ilta-Sanomat*.  17.2.2017. Viitattu 26.6.2019.
19. ↑  Saara Koho: Cloetta ostaa Candykingin *Kauppalehti*. Viitattu 25.6.2019.
20. ↑  Katjes buys Cloetta’s Italian division for $53 million *www.candyindustry.com*. Viitattu 26.6.2019. (englanniksi)
21. ↑  Cloetta around the world – Italy Cloetta.  Arkistoitu 1.9.2016. Viitattu 18.8.2016.
22. ↑  Cloetta Official Website *cloetta.se*.
23. ↑  Priduction facilities Cloetta. Viitattu 18.3.2014. (englanniksi)
24. ↑  2013 Top 100 Candy Companies *Candy Industry*. Viitattu 12.12.2017.
25. ↑  Maija Vehviläinen: Suklaata salkkuun? – laaja brändivalikoima on näille makeisyhtiöille etu *Arvopaperi*. Viitattu 25.6.2019.
26. ↑  Cloetta around the world – Netherlands Cloetta.  Arkistoitu 27.8.2016. Viitattu 18.8.2016.
27. ↑  Cloetta around the world – Norway Cloetta.  Arkistoitu 4.9.2016. Viitattu 18.8.2016.
28. ↑  Cloetta around the world – Sweden Cloetta.  Arkistoitu 2.9.2016. Viitattu 18.8.2016.
29. 1 2  Cloetta historiikki Cloetta.  Arkistoitu 14.8.2016. Viitattu 18.8.2016.
30. ↑  Cloetta around the world – Finland Cloetta.  Arkistoitu 27.8.2016. Viitattu 18.8.2016.
31. ↑  Cloetta around the world – Denmark Cloetta.  Arkistoitu 4.9.2016. Viitattu 18.8.2016.
32. ↑  Tietoa Cloetta-konsernista  29.4.2017. Cloetta.  Arkistoitu 1.2.2017. Viitattu 29.4.2017.
33. ↑  Cloettan vuosikertomus 2016 (sivut 37–39)  29.4.2017. Cloetta. Viitattu 29.4.2017. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Cloetta** Wikimedia Commonsissa

* Cloettan verkkosivut